Evald Okas “Notre Dame õhtul”
1950ndate teisel poolel hakkas Evald Okas viljelema graafikat, millest tänapäeval on eriti hinnatud ja rariteetseks muutunud kuivnõelasarjad Itaaliast (1961) ja Pariisist (1962) ning ofordid Jaapani reisist (1963). Okase graafiline reisisari “Pariis” kätkes efektseid naistüüpe, iseloomulikke motiive Pariisi tänavailt, ka mõningaid arhitektuurivaateid, sh käesolev teos linna sümbolist Notre Dame’ist. Ta on valgusemängu selle kaunil gooti fassaadil sügavtrükis väga elavalt edasi andnud.